Document ID: 32003R0296

Uredba Komisije (ES) št. 296/2003
z dne 17. februarja 2003
o spremembi Uredbe Sveta (EGS) št. 959/93 o statističnih podatkih o poljščinah razen žit, ki jih posredujejo države članice
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 959/93 z dne 5. aprila 1993 o statističnih podatkih o poljščinah razen žit, ki jih posredujejo države članice [1], kakor je bila nazadnje spremenjena z Uredbo Komisije (ES) št. 2197/95 [2], in zlasti člena 10 Uredbe,
ob upoštevanju naslednjega:
(1) Ohranitev vsote dveh površin, dodeljenih dvema vrstama uporabe bombaža, vodi v pomanjkanje podatkov, v ocenjene podatke ali v dvojno štetje. Zato je treba izbrati le eno površino.
(2) Primerno je bolj natančno poznati vrste in površine industrijskih rastlin.
(3) Treba je razjasniti statistične podatke o krmi in posodobiti razvrstitev, da se pridobijo kakovostni statistični podatki.
(4) Ukrepi, predvideni s to uredbo, so v skladu z mnenjem Stalnega odbora za kmetijsko statistiko, ustanovljenega s Sklepom Sveta 72/279/EGS [3] -
SPREJELA NASLEDNJO UREDBO:
Člen 1
Priloge II, III, IV, V in VIII k Uredbi (EGS) št. 959/93 se nadomestijo s prilogami I, II, III, IV in V k tej uredbi.
Člen 2
Ta uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. februarja 2003

Labels: 15
19
6